Crimele din Osage County si inceputurile FBI-ului - David Grann
• Bestseller The New Yore Times • Edgar Award For Best Fact Crime • Anthony Award For Non-fiction Work În anii 1920, membrii Națiunii Osage, din Oklahoma, au devenit, practic peste noapte, neînchipuit de bogaţi. Petrolul descoperit pe teritoriul lor i-a transformat în milionari care locuiau în case de lux, aveau maşini cu şofer şi îşi puteau trimite copiii la studii în Europa. Însă prosperitatea lor a atras curând un val de tragedii. Unii au pierit fără urmă, alții au fost împuşcați sau otrăviți. Familia lui Mollie Burkhart părea să fie ținta principală. Rudele ei au fost ucise pe rând și cei care încercau să afle adevărul aveau parte de aceeași soartă. Cum numărul victimelor tot creștea, nou-înfiinţatul FBI a preluat cazul, iar tânărul director J. Edgar Hoover l-a însărcinat pe fostul ranger texan Tom White să conducă ancheta. Cu ajutorul agenţilor infiltrați, White a scos la iveală o conspirație cutremurătoare - unul dintre cele mai șocante capitole din istoria Americii. Cartea a fost adaptată pentru marele ecran de Martin Scorsese, cu Leonardo DiCaprio, Lily Gladstone și Robert De Niro în rolurile principale, filmul obținând zece nominalizări la Oscar, şase nominalizări și un premiu Golden Globe, împreună cu zeci de alte distincţii. O carte aproape perfectă, cu un stil precis, curgător, de o eleganță naturală. [...] Relatează crime tulburătoare, cu eroi și ticăloși autentici, fiind o istorie care te face să te îngrozești înaintea cruzimii omului faţă de semeni. - The New York Times O cronică de neocolit a nedreptății, a lăcomiei și a violenței rasiale, pe care Grann le expune cu măiestrie, o poveste veche, dar încă actuală. - The Guardian \n \n Traducere din limba engleză de Laura Ciobanu.